《次毕将叔韵寄寿阳三首 其三》
宋代·刘跂

丈人文力健，能事与心违。彭泽粳田少，襄阳菰菜肥。

紫团生雪液，苍饼破云衣。持许无人寄，殷勤小陟归。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。